Max du Preez: Onstuimige tyd kom vir Zuma | Netwerk24
2 onnies, klerk vas ná 3 seuns glo verkrag is
Twee onderwysers en 'n kantoorklerk van 'n skool by Ngcobo in die Oos-Kaap is aangekeer in verband met die verkragting van drie tienerseuns.
10 vroue daagliks in Limpopo verkrag
Minstens tien vroue word elke dag in Limpopo verkrag, sê Suzan Phala, DA-lid in die provinsiale wetgewer.
Vonnis verwag in Kameeldrift-moord
Die twee mans wat skuldig bevind is aan die moord op Riekie Steenberg van Kameeldrift, Pretoria, sal na verwagting Dinsdag gevonnis word.
Met die etiket as een van die gunstelinge om die Wêreldbekertoernooi (WB) te wen om die nek, raak dinge daagliks warmer vir die Springbok-rugbyspan.
Dis nie meer 'Wallin ... Wallin wie?' nie
Die Sweed Otto Wallin het Tyson Fury Saterdag in hul geveg in Las Vegas met meer houe as enige van die Brit se vorige teenstanders getref.
Ben Smith stem nie saam met All Black-breier
Die All Black-veteraan Ben Smith het sy reputasie verdedig en stem nie saam met sy afrigter, Steve Hansen, se stelling dat daar iets met sy selfvertroue skort nie.
SAID slaan sy kloue in onwettige handel
Die vermoë van die Suid-Afrikaanse Inkomstediens (SAID) om onwettige handel te ondersoek is onder sy wetstoepassingseenheid hervestig.
Blue Label het 13 dae voor notering opgeskort word
Cell C se meerderheidsaandeelhouer, Blue Label Telecoms, se jaarstate is nou later as die voorgeskrewe tydperk waarin dit ingevolge die JSE se noteringsvereistes uitgereik moet word.
Sasol se waarde lig R20 mjd. ná aanval op olie
Die styging van 11% in Sasol se aandeelprys sedert Maandag het ongeveer R20 miljard tot sy markwaarde op die JSE bygevoeg.
Soek na klein stukkies lig
Die jong man oorkant my in die eetplek ken ek van kleins af.
Geweld in SA kan nie met nóg geweld bekamp word
Suid-Afrikaners steier onder hoë vlakke van geweld, maar die werklikheid is dat geweld nie alleen deur die gebruik van verdere geweld doeltreffend beperk kan word nie, skryf Pieter Labuschagne.
Die gevaar van e-sigarette
Daar is nog nie bo alle twyfel bewys dat e-sigarette jou kan help om op te hou rook nie. Boonop kan dit ook skadelik vir jou gesondheid wees, skryf Ilona Jaspers.
Dowwe Dolla vier 21ste met ouma Dowe Dolla
Die aktrise Margit Meyer-Rödenbeck het in die laat 1990's gedink sy sal die karakter Dowwe Dolla net 'n jaar of wat vertolk totdat gehore se belangstelling in haar lawwigheid begin taan.
Max du Preez: Onstuimige tyd kom vir Zuma
Deur Max du Preez 02 Februarie 2016 00:00
Nou ja toe, daar's die aandag weer terug waar dit hoort: by pres. Jacob Zuma, sy regering en sy party se korrupsie, selfverryking, baantjies vir boeties en vrot administrasie.
Hoe hard die ANC ook al probeer om rassisme die hoofgesprek in Suid-Afrika te maak, die verrotting in die Uniegebou en Luthuli-huis gaan kort-kort weer sy kop uitsteek.
Eergister het elke Sondagkoerant oor 'n Zuma-skandaal berig, elkeen oor 'n ander skandaal. Alles dui daarop dat 2016 Zuma se werklike annus horribilis gaan wees – ja, veel erger as 2015.
Vandeesweek staan twee van Zuma se getrouste skoothonde in die hof. Adv. Nomgcobo Jiba, adjunkhoof van die nasionale vervolgingsgesag (NVG), word in die hooggeregshof deur Willie Hofmeyr, een van haar senior kollegas, daarvan beskuldig dat sy haar amp misbruik het om haar vyande by te kom. Hofmeyr klap ook sommer na Shaun Abrahams, nuwe NVG-hoof wat duidelik laat blyk het hy is stewig in die Zuma-kraal.
En die eens onaantasbare Richard Mdluli, voormalige hoof van misdaadintelligensie en voorste Zuma-beskermer, is terug in die hof op aanklagte van ontvoering, aanranding en dwarsboming van die gereg. Die wiel is besig om te draai, stadig maar seker.
In die ANC-alliansie het die ontevredenheid oor die onheilige bande tussen die Zuma-binnekring en die Gupta-
familie nou kookpunt bereik nadat dit bekend geword het dat die minister van minerale bronne die Guptas bystaan om nóg 'n myn te bekom.
Hoe meer inligting oor Zuma se katastrofiese afdanking van Nhlanhla Nene as minister van finansies in Desember en sy bollemakiesie agterna bekend word, hoe duideliker is dit vir my dat minstens drie lede van die ANC se topses hom tou gegee het om homself mee op te hang.
Eergister het elke Sondagkoerant oor 'n Zuma-skandaal berig, elkeen oor 'n ander skandaal.
Nene se afdanking was nie regtig 'n verrassing vir die senior mense in
Luthuli-huis nie. Etlike dae voor dié stap het 'n lid van die Zuma-binnekring, die joernalis Karima Brown, dit in 'n berig voorspel. Ek het dadelik op Facebook geskryf dat dit 'n ramp vir die ekonomie sou wees en ­Zuma onder uiterste druk sou plaas. Dis mos buite die kwessie dat Cyril Ramaphosa, Zweli Mkhize, Gwede Mantashe, Baleka Mbete en Jessie Duarte nie ook dié berigte gelees het nie. Daar is mos ook geen kans nie dat hulle, soos ek en ander, vooraf geweet het watter impak dit op die mark en die waarde van ons geldeenheid sou hê.
Ons weet ook nou dat Zuma se plaasvervanger vir Nene, Des van Rooyen, lank voor die tyd geweet het wat kom – lank genoeg sodat hy senior mense kon gaan werf om vir hom in die tesourie te gaan werk; mense wat die ­oggend ná sy aanstelling saam met hom op kantoor opgedaag het.
Maar Ramaphosa, Mkhize, Mantashe en Kie. het tjoepstil gebly totdat die ­papaja die waaier getref het en toe het hulle Zuma verplig om in sy spoor om te draai – die grootste vernedering in sy politieke loopbaan.
Zuma word nou hoofsaaklik deur die premiersliga, 'n magstruktuur bestaande uit die premiers van die Vrystaat, Limpopo en Noordwes, en tradisionele strukture in KwaZulu-Natal gesteun en deur die konstitusionaliste in die ANC, die SAKP en Cosatu teengestaan. Die premiersliga se noue bande met die Guptas raak by die dag ongewilder.
Twee kritieke hofsake wat Zuma kan verplig om Nkandla-geld terug te betaal en weer van korrupsie aangekla te word, staar hom in die volgende ­weke en maande in die gesig.
Maar eers moet hy by die EFF verbykom wat sy staatsrede op 11 Februarie wil ontwrig. As ek 'n beter mens was, sou ek gesê het: Sterkte, kameraad.